**PROFESINĖS PRAKTIKOS ATASKAITOS STRUKTŪRA**

**Titulinis lapas.** Rengiamas pagal žemiau pateiktą pavyzdį.

**Įvadas (1 puslapis).** Šis skyrius skirtas praktikos aplinkos aprašymui bei praktikos temos pristatymui. Jame:

* pristatoma įmonė/įstaiga/laboratorija, kurioje atlikta praktika;
* trumpai pristatoma darbo tema, praktikos tikslai bei uždaviniai, atlikto darbo reikšmė.

**Studento praktinės veiklos aprašymas (ne mažiau 5 puslapių).**

Siūlomos aprašymo sudėtinės dalys: trumpa literatūros apžvalga (nebūtina, priklauso nuo praktikos užduoties), metodinė dalis (naudota įranga, prietaisai, darbo metodika), darbo rezultatai, jų analizė ir išvados.

Darbe gali būti pateikiami grafikai, lentelės, paveikslai, schemos.

**Profesinės praktikos apibendrinimas (1 puslapis).**

* Teorinių žinių pritaikymas praktikoje (kokias teorines žinias taikėte praktikoje, kaip jums tai sekėsi, kokių žinių jums trūko, atliekant praktines užduotis, kokių žinių įgijote praktikos metu, skaityta literatūra).
* Kokių kompetencijų įgijote praktikos metu (įvardykite, kokių įgūdžių įgijote kaip savo srities specialistas, pailiustruokite pavyzdžiais).
* Vertingiausios patirtys šios praktikos metu (konkretus įvardinimas ir paaiškinimas, kodėl tai vertinga).
* Praktikos tikslo ir uždavinių įgyvendinimas (kiek pavyko pasiekti praktikos tikslų ir uždavinių, koks rezultatas).
* Išvados apie praktikos naudą studentui ir įmonei.

**Naudotos literatūros sąrašas.**

**Priedai.**

*Titulinio lapo šablonas*

**VILNIAUS UNIVERSITETO**

**FIZIKOS FAKULTETO**

**PATS GERIAUSIAS INSTITUTAS**

Vardas Pavardaitis

**DARBO PAVADINIMAS**

BAKALAURO STUDIJŲ PROFESINĖS PRAKTIKOS ATASKAITA

Taikomosios fizikos studijų programa

Studentas Vardas Pavardė

Darbo vadovas doc. Vardas Pavardė

Instituto/Centro direktorius/atstovas prof. Vardas Pavardė

Vilnius 2020